આપણા બેઉ પડોશીઓ બાંગ્લાદેશ અને પાકિસ્તાનની હાલત કેવી છે એ આપણને ખ્યાલ જ છે. વર્ષ ૨૦૦૦ પછી બાંગ્લાદેશમાં બોમ્બ વિસ્ફોટોના સમાચારો સતત આવી રહ્યા છે. બાંગ્લાદેશના અંતિમવાદી મુસ્લિમ સંગઠનોએ ત્યાંના હિન્દુઓની હાલત કફોડી કરી છે. પ્રસિદ્ધ બ્લોગર અવિજીત રાય, તેમના પુસ્તકના પ્રકાશક દીપનની હત્યા કરી નાખવામાં આવી છે. શિયા મસ્જીદો પર અવિરત હુમલાઓ થઈ રહ્યા છે. આતંકી સંગઠન જમાતુલ મુજાહીદ્દીને કુલ ૨૫ હજાર આતંકીઓ તૈયાર કર્યા છે. બાંગ્લાદેશમાં આ ઉપરાંત પણ અર્ધો ડઝન જેટલા આતંકવાદી જૂથો સક્રિય છે.